Recenzija

 " Oluja "

 ... pročitala sam deo zapisa iz tvoje duše ...

 Angelina Petrović

 Sećaš se da sam ti rekla da sam veoma jaka žena i da kontrolišem emocije. Dakle, emotivna sam, nisam drvo, ali se čuvam i poklonim srce samo onom kome me instinkt vodi. Zašto sam ovo napisala? Zato, jer sam čitajući tvoje priče veoma teško suzbijala suze, ali vlaga na trepavicama je rekla mnogo.
Ti si pisac duše.. pisac iskustva, pisac ličnog iskustva, pisac iluzije, pisac stvarnosti, pisac koji ima zadatak da ***objasni*** svrhu čovekovog postojanja na planeti Zemlji.
Naučila sam večeras mnogo toga od tebe... ne znam da li sam u stanju da naučeno i usvojim, ali divim ti se na načinu da voliš jednostavne, a u suštini i te kako složene pojave u svetu u kome dišemo. Jedno je sigurno: pokazao si da čovek nije stvoren da u složenosti zbivanja i pojava bude jedinio merilo vrednosti i njegove suprotnosti, već postoji da bi poštovao i druge, a ne samo sebe. Ti si tvorac mašte i ideje. Maštom oblikuješ prirodu po svojim instinktima a, idejama daješ čudesnu moć prirodi i ono što me fasciniralo je da upravo u prirodi tražiš prostor za čoveka, sitnog beznačajnog, onog koji je uveren da je sve podredio sebi.

,, Da smo živi i zdravi"... respekt. Videla sam te u priči i naljutio si me, jer si se ogolio do gole kože. Ma kakva nacija i narod da smo, pa i najbolji na svetu, nismo zaslužili da te imamo na način koji si nam to dao tvojom pričom. Poruka je jasna, ali imam prava da iznesem samo vlastito mišljenje. Tvojim drugarima si danas drugačiji, jer oni žele druga iz detinjstva, a za mene si biće sa dva srca, ponavljam dva srca. Jedno je kucalo pre tragedije, a jedno kuca danas. U svako trenutku našeg druženja sam pred sobom imala sliku tebe nepovređenog, samo se preklapala sa slikom čoveka koji je pobedio SNOVE.. jer istina je da si jači od sna. Od drugova koji su ,, uspešni " više tugovali od tebe, nisi bežao od ljubavi i prijateljstva, nisi se stideo, jer nemaš čega da se stidiš, ali imaju drugi i zato smatram da nisu zaslužili da te imaju na ,, tacni ’’kako si se nesebično ponudio u prvoj priči. Poštujem tvoju želju da to učiniš.

"Crvena zemlja", remek delo. Ostala sam bez daha, nema suza, samo istina i magija jednog fantastičnog iluzioniste i opet jasna poruka; najveća zmija otrovnica je rod rođeni. Prijateljstvo se ne bira, već događa. Dok sam čitala, tražila sam trenutak u kome razgovaraš sa životinjama, tražila sam snagu u sebi da razumem tvoj poriv, da u prostranstvu daleke zemlje, dok je besneo rat u tvojoj domovini,, pronađeš toliko mudrosti i razumeš i livadu, i čoveka, i životinje, i strica, i strinu. Da ostaneš jak i odlučan u htenju da se ne promeniš.

Ali odgovor i želja za razgovorom sa nevidljivim je stigla u priči "Maestro". Šta reći, sem da sam se i sama pronašla u istoj. Naše sličnosti, način razmišljanja, poimanje stvarnosti i iluzije..Srećna sam što sam našla našu zajedničku nit, bila bi velika nepravda da je nema. "Maestro" je priča koju kao da sam sama pisala. To sam ja, verovao, ili ne?! Opisao si moj način razmišljanja. Hvala ti što si me upoznao pre našeg poznanstva.

"Oluja" je sećanje na naše dane. Sve mi je poznato, išla sam u mamino selo kao dete i razumem toliko dobro sve. Trebalo bi mi sat vremena da napišem utiske. Reći ću samo.. " Đed i nana, kajmak i bijela kava, pita zeljanica i voda sa izvora". Samo si dodao ljubav i oplemenio našu Bosnu jer, mi smo narod trajanja i poverenja, stradanja i vere da je život vredan samo ako smo vredni života.

"Mrav"... Plakaću dušo moja, nemam reči. Povredili su te ljudi ali ostalo je srce heroja da razume da je čovek u bedi i halapljivosti neprevaziđen, naučio si mnoge da je mali mrav veći čovek od stotine onih koji su te tapšali po ramenu. Ako te jednog dana budem pitala da li me razumeš kada ti kažem da si pripovedač istine, srca razuma i plemenitosti i da je to tvoj talenat..biću srećna da me samo pomiluješ tim toplim očima, bez ijedne reči.

Angelina,

Reč je o zbirki priča mog kolege i prijatelja Miroslav Kusmuk.....